เล่ม ๑๔๑ ตอนพิเศษ ๑๙ ง

ราชกิจจานุเบกษา

๑๙ มกราคม ๒๕๖๗

# ข้อบัญญัติองค์การบริหารส่วนตำบลคลองหอยโข่ง เรื่อง หลักเกณฑ์การคัดแยกมูลฝอย
## พ.ศ. ๒๕๖๔

โดยที่เป็นการสมควรตราข้อบัญญัติองค์การบริหารส่วนตำบลคลองหอยโข่ง ว่าด้วยหลักเกณฑ์
การคัดแยกมูลฝอย

อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล
พ.ศ. ๒๕๓๗ และที่แก้ไขเพิ่มเติม และมาตรา ๓๔/๓ (๒) แห่งพระราชบัญญัติรักษาความสะอาด
และความเป็นระเบียบเรียบร้อยของบ้านเมือง พ.ศ. ๒๕๓๕ และที่แก้ไขเพิ่มเติม องค์การบริหาร
ส่วนตำบลคลองหอยโข่ง โดยความเห็นชอบของสภาองค์การบริหารส่วนตำบลคลองหอยโข่ง
และนายอำเภอคลองหอยโข่ง จึงตราข้อบัญญัติไว้ ดังต่อไปนี้

ข้อ ๑ ข้อบัญญัตนี้เรียกว่า "ข้อบัญญัติงค์การบริหารส่วนตำบลคลองหอยโข่ง เรื่อง หลักเกณฑ์
การคัดแยกมูลฝอย พ.ศ. ๒๕๖๔"

ข้อ ๒ ข้อบัญญัตนี้ให้ใช้บังคับในเขตกองค์การบริหารส่วนตำบลคลองหอยโข่ง ตั้งแต่วันถัดจาก
วันประกาศในราชกิจจานุเบกษาเป็นต้นไป
### ข้อ ๓ ในข้อบัญญัตนี้

"มูลฝอย” หมายความว่า เศษกระดาษ เศษผ้า เศษอาหาร เศษสินค้า เศษวัตถุ
ถุงพลาสติก ภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด
ที่เลี้ยงสัตว์หรือที่อื่น และหมายความรวมถึงมูลฝอยที่เป็นพิษหรืออันตรายจากชุมชน

“มูลฝอยอินทรีย์” หมายความว่า มูลฝอยที่ย่อยสลายได้ง่าย เช่น ซากหรือชิ้นส่วนของพืช
และสัตว์ มูลสัตว์ เศษอาหาร หรือมูลฝอยอื่น ๆ ที่ย่อยสลายได้ง่าย

"มูลฝอยนำกลับมาใช้ใหม่” หมายความว่า มูลฝอยที่สามารถนำกลับมาใช้ใหม่
หรือนำมาผลิตเป็นผลิตภัณฑ์ใหม่ได้ ได้แก่ กัว กรดาษ สโลหะ พลาสติก และวัสดุอื่น ๆ

"มูลฝอยที่เป็นพิษหรืออันตรายจากชุมชน” หมายความว่า มูลฝอยที่ปนเปื้อน
หรือมีส่วนประกอบของวัตถุที่อาจเป็นอันตรายหรือกระทบต่อสุขภาพอนามัยของบุคคล หรือมีผลกระทบทู
ต่อสิ่งแวดล้อม เช่น ธลอไฟ อ่านไฟฉาย เมดเดอรี่ การป้องหรือภาชนะอื่นใดที่ใช้บรรจุสารเคมี
หรือวัตถุที่อาจเป็นอันตรายข้างต้น

"มูลฝอยทั่วไป" หมายความว่า มูลฝอยประเภทอื่น นอกจากมูลฝอยอินทรีย์
มูลฝอยที่นำกลับมาใช้ใหม่ หรือมูลฝอยที่เป็นพิษหรือเป็นอันตรายจากชุมชน

"อาคาร" หมายความว่า ตึก บ้าน เรือน โรง ร้าน เรือ แพ ตลาด คลังสินค้า
สำนักงาน หรือสิ่งปลูกสร้างอื่น ๆ ซึ่งบุคคลอาจเข้าอยู่ หรือเข้าใช้สอยได้ และหมายความรวมถึง
อัฒจันทร์ เขื่อน ประตูน้ำ อุโมงค์ หรือป้ายตามกฎหมายว่าด้วยการควบคุมอาคารด้วย

ข้อ ๔ ให้เจ้าของหรือผู้ครอบครองอาคารคัดแยกมูลฝอยแต่ละประเภท ดังนี้

(๑) มูลฝอยทั่วไป
(๒) มูลฝอยอินทรีย์
(๓) มูลฝอยนำกลับมาใช้ใหม่
(๔) มูลฝอยที่เป็นพิษหรืออันตรายจากชุมชน

ข้อ ๕ เจ้าของหรือผู้ครอบครองอาคารต้องบรรจุมูลฝอยที่คัดแยกแล้วแต่ละประเภทตามข้อ ๔
ในถุงหรือภาชนะบรรจุมูลฝอยให้เพียงพอและเหมาะสมกับประเภทย่อยของมูลฝอยนั้น

ถุงสำหรับบรรจุมูลฝอยต้องมีความทนทานไม่ฉีกขาดง่าย ไม่รั่วซึม มีขนาดที่เหมาะสม
สามารถเคลื่อนย้ายได้โดยสะดวก การบรรจุมูลฝอยลงในถุงต้องมีปริมาณที่เหมาะสม ปิดถุงด้วยการมัด
หรือผนึกด้วยวิธีอื่นใดให้มิดชิด รวมทั้งจัดการป้องกันมิให้มูลฝอย น้ำ สลิ่น หรือสิ่งอื่นอันเกิดจาก
มูลฝอยตกหล่นรั่วไหลออกจากถุง

ภาชนะบรรจุมูลฝอยต้องทำจากวัสดุที่แข็งแรงทนทานไม่รั่วซึม การบรรจุมูลฝอย
ลงในภาชนะบรรจุมูลฝอย เช่น ถังสำหรับใส่มูลฝอยต้องบรรจุในปริมาณที่เหมาะสมไม่ล้นออกนอกภาชนะ
มีฝาปิดมิดชิดเพื่อมิให้มูลฝอย น้ำ สลิ่น หรือสิ่งอื่นอันเกิดจากมูลฝอยตกหล่นรั่วไหลออกจากภาชนะ
สัตว์หรือแมลงเข้าไปในภาชนะได้

ข้อ ๖ มูลฝอยที่มีสภาพลักษณะหรือขนาดที่ไม่สามารถบรรจุในถุงหรือภาชนะบรรจุมูลฝอยได้
ให้คัดแยกไว้ต่างหากตามประเภทของมูลฝอยโดยต้องจัดการให้ถูกสุขลักษณะหรือตามที่องค์การบริหาร
ส่วนตำบลคลองห้อยโข่งกำหนด

ข้อ ๗ ให้เจ้าของหรือผู้ครอบครองอาคารนำถุงหรือภาชนะบรรจุมูลฝอยที่คัดแยกประเภทไว้แล้ว
นำมาทิ้งตามวัน เวลา และสถานที่ที่องค์การบริหารส่วนตำบลคลองห้อยโข่งประกาศกำหนด

เล่ม ๑๔๑ ตอนพิเศษ ๑๙ ง

หน้า ๑๓
ราชกิจจานุเบกษา
๑๙ มกราคม ๒๕๖๗

ข้อ ๘ ผู้ใดฝ่าฝืนข้อบัญญัตินี้ ต้องระวังโทษตามที่กำหนดไว้ในบทกำหนดโทษแห่งพระราชบัญญัติ
รักษาความสะอาดและความเป็นระเบียบเรียบร้อยของบ้านเมือง พ.ศ. ๒๕๓๕ และที่แก้ไขเพิ่มเติม

ข้อ ๙ ให้นายกองค์การบริหารส่วนตำบลคลองหอยโข่งเป็นผู้รักษาการตามข้อบัญญัตินี้

ประกาศ ณ วันที่ ๒๐ สิงหาคม พ.ศ. ๒๕๖๔
ฉลวย เนียมเล็ก
นายกองค์การบริหารส่วนตำบลคลองหอยโข่ง